Robežu iela (Jūrmala)
Šis raksts ir par ielu Jūrmalā. Par citām jēdziena Robežu iela nozīmēm skatīt nozīmju atdalīšanas lapu. Robežu iela ir iela Jūrmalā, Ķemeru apkaimē. Robežu iela sākas krustojumā ar Sēravotu ielu un beidzas krustojumā ar Palangas ielu. Kopējais ielas garums ir 1200 metri, tā ir klāta ar asfalta segumu. Robežu ielā satiksmes kustība notiek vienā joslā. Ielā ir savrupmāju un vasarnīcu apbūve. Aiz krustojuma ar Palangas ielu iela turpinās kā meža ceļš līdz Antiņciemam un tālāk līdz Smārdei. Agrāk, dažādos gados, nosaukums "Robežu iela" bija arī vairākām citām ielām, tostarp tagadējai Turaidas ielai Majoros un Dzintaros, Kļavu ielai Dubultos, Upes ielas ziemeļu daļai Mellužos, Skautu ielai Vaivaros, Nometņu ielai un Staiceles ielai Kauguros, Kolkas ielai Jaunķemeros, kā arī nelielai likvidētai šķērsielai pie mūsdienu Jūrmalas pilsētas domes (robežā starp Majoriem un Dubultiem).